Държавен вестник, бр. 67, 2024 г., стр. 208

СТР.  208	
Д Ъ Р Ж А В Е Н  В Е С Т Н И К 	
БРОЙ  67
ремаркето се доближава до теглещото пре­
возно средство (инерционна спирачна уредба).
15. Работната спирачна уредба и спирач­
ната уредба за паркиране трябва да действат 
върху спирачните повърхности, постоянно 
свързани с колелата посредством достатъчно 
здрави части.
16. Спирачните устройства трябва да бъдат 
такива, че ремаркето да спира автоматично, 
в случай на счупване на прикачното устрой­
ство, докато ремаркето е в движение. Това 
изискване не се прилага за ремаркета само с 
една ос или с две оси, които са на по-малко 
от 1 m (40 инча) една от друга, при условие 
че тяхното допустимо максимално тегло не 
надвишава 1500 kg (3300 фунта) и че, с изклю­
чение на полуремаркетата, наред с прикачното 
устройство са оборудвани с вторичната връзка, 
посочена в параграф 58 от това Приложение.
С. Спиране на състави от пътни превозни 
средства
17. В допълнение към разпоредбите на 
раздели А и В от тази глава, отнасящи се 
до самостоятелни пътни превозни средства 
(автомобили и ремаркета), следните разпоред­
би се прилагат за състави от такива пътни 
превозни средства:
(a) спирачните устройства, монтирани на 
всяко едно от пътните превозни средства, об­
разуващи състава, трябва да бъдат съвместими;
(b) действието на работната спирачна уред­
ба трябва да бъде равномерно разпределено 
и синхронизирано между пътните превозни 
средства, образуващи състава;
(c) разрешеното максимално тегло на ре­
марке, което няма работна спирачна уредба, 
не трябва да надвишава половината от сбора 
на теглото на теглещото превозно средство 
без товар и теглото на водача.
D. Спиране на мотоциклетите
18. (а) Всеки мотоциклет трябва да бъде 
оборудван с две спирачни уредби, една от 
които да действа най-малко върху задното 
колело или задните колела, а другата – най-
малко върху предното колело или предните 
колела; ако към мотоциклета има прикачен 
кош, спирачна уредба за колелото на коша не 
се изисква. Тези спирачни уредби трябва да 
могат да намаляват скоростта на мотоциклета 
и го спират сигурно, бързо и ефективно, неза­
висимо от условията на неговото натоварване 
и от възходящия или низходящия наклон на 
пътя, по който се движи.
(b) В допълнение към разпоредбите на 
буква „a“ на този параграф мотоциклетите с 
три симетрично разположени колела по отно­
шение на средната надлъжна ос на пътното 
превозно средство трябва да бъдат оборудвани 
със спирачна уредба за паркиране, която от­
говаря на условията, посочени в параграф 5, 
буква „b“ от това Приложение.
Г л а в а  I I
СВЕТЛИНИ И СВЕТЛООТРАЗИТЕЛНИ 
УСТРОЙСТВА
19. По смисъла на тази глава термините:
„дълги светлини“ означава светлините на 
пътното превозно средство, които служат да 
осветяват пътя на голямо разстояние пред 
пътното превозно средство;
„къси светлини“ означава светлините на 
пътното превозно средство, които служат 
да осветяват пътя пред пътното превозно 
средство, без ненужно да заслепяват или да 
създават неудобство за водачите, които ид­
ват насреща, както и за другите участници 
в движението;
„предни габаритни светлини“ означава 
светлините на пътното превозно средство, 
използвани, за да показват наличието и 
широчината на пътното превозно средство, 
гледано отпред;
„задни габаритни светлини“ означава свет­
лините на пътното превозно средство, използ­
вани, за да показват наличието и широчината 
на пътното превозно средство, гледано отзад; 
„стоп-светлини“ означава светлините на 
пътното превозно средство, използвани, за да 
показват на другите участници в движение­
то, които се намират зад пътното превозно 
средство, че водачът е задействал работната 
спирачна уредба;
„светлини за мъгла“ означава светлините 
на пътното превозно средство, използвани 
за подобряване на осветяването на пътя при 
мъгла, снеговалеж, проливен дъжд или об­
лаци прах;
„светлина за движение назад“ означава 
светлината на пътното превозно средство, 
използвана, за да осветява пътя зад превозно­
то средство и да осигурява предупредителен 
сигнал за другите участници в движението, 
че превозното средство се движи назад или 
ще потегли назад; 
„светлинен пътепоказател“ означава светли­
ната на пътното превозно средство, използвана 
да показва на другите участници в движението, 
че водачът възнамерява да измени посоката 
си на движение надясно или наляво;
„светлоотразител“ означава устройство, 
което се използва за показване на наличието 
на пътното превозно средство посредством 
отразяване на светлина, излъчвана от източник 
на светлина, несвързан с това пътно превозно 
средство, при което наблюдателят е близо до 
този светлинен източник; 
„осветяваща повърхност“ означава по отно­
шение на светлините видимата повърхност, от 
която се излъчва светлината, а по отношение 
на светлоотразителите – видимата повърхност, 
от която светлината се отразява.